Lëtzebuerger Musekspräisser

D'Lëtzebuerger Musekspräisser sinn eng Rëtsch Präisser am Beräich vun der Musek, déi zanter 2022 op Initiativ vum Lëtzebuerger Kulturministère all dräi Joer vergi ginnArt. 1 aus dem Règlement des Lëtzebuerger Musekspräisser vun 2022: « En 2022 le ministère de la Culture attribue pour la première fois les Lëtzebuerger Musekspräisser qui seront remis à rythme triennal ». Firwat no 2022 schonn 2024 eng nächst Editioun organiséiert gouf, ass net bekannt..

 Virgänger 
Schonn 2007 gouf an 2018 gouf mat den Elie Music Awards, respektiv de Luxembourg Music Awards, zwéin national Musekspräisser an d'Liewe geruff, mee vu béiden Evenementer gouf et nëmmen eng eenzeg Editioun.

Donieft goufen tëscht 2012 an 2019 och al Joer déi erfollegräichste lëtzebuergesch Kënschter am Ausland mam Export Artists of the Year Award ausgezeechent, a fir déi d'Museksvideoe gouf et vun 2013 bis 2017 d'Video Clip Awards.

De Lancement vun de Lëtzebuerger Musekspräisser ass en Deel vun engem neien Effort vum Kulturministère, fir Lëtzebuerger Kënschtler Unerkennung ze ginn. Si alignéiere sech mat enger Rei anere Kulturpräisser, déi de Ministère an d'Liewe geruff huet, mat de Lëtzebuerger Theaterpräisser (2021) an dem Lëtzebuerger Konschtpräis (2022).gouvernement.lu: Publication des shortlists des Lëtzebuerger Musekspräisser (22. November 2022)

 Organisatioun 
Bei de Lëtzebuerger Musekspräisser handelt et sech ëm 5 verschidde Präisser a follgende Beräicher:"Le Luxembourg lance deux nouveaux prix culturels nationaux." lequotidien.lu, 19.09.2022.
 den Nationale Musekspräis, mat deem e Kënschtler fir seng Karriär, säi Wierk oder säin Engagement an der Lëtzebuerger Musekszeen ausgezeechent gëtt;
 de Präis fir en Nowuesstalent;
 de Präis Op der Bün fir een oder eng Grupp vu Kënschtler (Auteuren, Komponisten an/oder Interpreten) fir e besonnesch gelongene musekalesche Projet;
 de Präis Hannert der Bün fir Toun- oder Luuchttechnicker, Manager, Produzenten, asw. 
 de Präis Fräizäitmusek fir en aussergewéinlecht oder nohaltegt Engagement vun enger oder méi Persounen am Beräich Musek wärend hirer Fräizäit.

Bis op den Nationale Musekspräis gi prinzipiell Leeschtungen aus de vergaangenen dräi Joer priméiert. Eligibel si Lëtzebuerger, Leit déi zu Lëtzebuerg wunnen oder déi e besonnesche Bezuch zum Land hunn. Fir déi éischt Editioun hunn eng 40 Leit aus dem Museksmilieu hir Virschléi agereecht, aus deenen eng Shortlist zesummegestallt gouf, a wouraus dann déi 5 Laureaten ausgesicht goufen.

 2022 
D'Präiszeremonie vun der éischter Editioun war den 21. Dezember 2022 an der Rockhal a gouf vun der Sascha Ley an dem Mike Tock moderéiert. Donieft sinn och d'Band Francis of Delirium, de Sven Hoscheidt vu United Instruments of Lucilin an de Gilles Grethen Quartet opgetrueden.

D'Gewënner kruten eng Präisskulptur, déi vun der Kënschtlerin Laurie Lamborelle entworf gouf.

 Jury 
 Jamie Reinert, Museksjournalist, Radio 100,7
 Thierry Hick, Kulturjournalist, Wort
 André Neves, Museksproduzent, Grënner vu Magestick Records – Sony/ATV
 Cathy Krier, Pianistin, Presidentin vum Jury
 Tiffany Saska, Responsabel fir Kommunikatioun a Presse, Philharmonie

 Laureaten 
+ Lëtzebuerger Musekspräisser 2022 Kategorie Laureat Aner Nominatiounen PräisgeldNationale MusekspräisPierre Cao, Museker, Komponist an Orchesterchef/10.000 €Lëtzebuerger Musekspräis – Op der BünMaz, MusekerFrancis of DeliriumReis Demuth WiltgenArtemandolineTuys3.500 €Lëtzebuerger Musekspräis – Hannert der BünStéphanie Baustert, MuseksmanagerinTom GattiCharles StoltzKonektis EntertainmentSacha Hanlet3.500 €Lëtzebuerger Musekspräiss – MusekvermëttlungBEAST, ProduktiounKonektis EntertainmentOCLTwo Steps TwiceKlengen Maarnecher Festival3.000 €Lëtzebuerger Musekspräis – FräizäitmusekBig Band Opus 78, EnsembleOrchestre National des JeunesHunneg-StrëppLuxembourg PhilharmoniaFestival Koll an Aktioun2.500 €Lëtzebuerger Musekspräis – NowuesstalentBenjamin Kruithof, MusekerPit BrosiusFrancis of DeliriumMazChaild2.500 €

 2024 
D'Präiszeremonie vun der zweeter Editioun war den 19. Dezember 2024 an der Philharmonie. Se gouf vun der Elsa Rauchs moderéiert. Donieft sinn och e Quatuor vun der Luxembourg Philharmonic Academy, de Bartleby Delicate, de Veda Bartringer Quartet a Them Lights opgetrueden.

D'Gewënner kruten eng Präisskulptur, déi vun der Kënschtlerin Laurie Lamborelle entworf gouf.
 Jury 
 Pit Brosius, Dirigent vum Nationale Jugendorchester a Professer am Conservatoire du Nord
 Vanessa Cum, Kulturcoordinatrice vun der Stad Lëtzebuerg a Presidentin vun der ASBL Fête de la musique
 Thomas Faber, alias Maz Univerze, professionelle Museker a Gewënner vun der Editioun 2022
 Marie Trussart, Redaktesch fir klassesch Musek um Radio 100,7 / Opus 100,7
 Georges Urwald, Museker, Komponist, Arrangeur a Museksprofesser.

 Laureaten 
+ Lëtzebuerger Musekspräisser 2024 Kategorie Laureat Aner Nominatiounen PräisgeldNationale MusekspräisCamille Kerger10.000 €Lëtzebuerger Musekspräis – Op der Bün (musiques amplifiées)Francis of Delirium
(musiques amplifiées)C'est Karma
Chaild
Them Lights
Chris Maas3.500 €Francesco Tristano 
(klassesch Musek)Cathy Krier
Lucilin
Kammerata
Pascal Schumacher3.500 €Pol Belardi (Jazz/blues/world)Claire Parsons
Daniel Migliosi
Jérôme Klein / KLEIN
Kid Colling Cartel3.500 €Lëtzebuerger Musekspräis – Hannert der BünNina SchaefferCharles Stoltz
Tun Tonnar
Tom Gatti
Beast3.500 €Lëtzebuerger Musekspräis – FräizäitmusekHunneg-StrëppKoll an Aktioun
Orchestre national des jeunes du Luxembourg
Bouneweger Musek
Orchestre de la Place d'Europe2.500 €Lëtzebuerger Musekspräis – NowuesstalentDaniel MigliosiNinon
DJ Nosi
Naomi Ayé
Veda Bartringer2.500 €

Kategorie:Musekspräisser
Musekspraisser